Blumber

Виртуалната реалност (VR) е технология, която вече е променила, променя и ще продължи да променя живота ни, правейки го още по-динамичен. Тя може да убеди човешкия мозък, че играчът е някъде другаде, което всъщност не е физическа, а виртуална трансформация на човека в цифровия свят. Това прави нейната роля в новосъздаващото се интелигентно човеко-машинно Society 5.0 значима и интересна за изследване.

Съвременните игри са незаменима част от общия вид на VR. Всъщност те са основния демонстратор на концепцията за VR технологията. Можете да изпитате всичко, което бихте могли да си представите - от каране на космически кораб до убийства на роботи. Но до каква степен бихме могли да се потопим в тази изкуствена среда?

Вдъхновен от книгата на Хауърд Рейнголд, Virtual Reality: The Revolutionary Technology of Computer-Generated Worlds - and How It Promises to Transform Society, проектът Blumber съчетава платформа от миниигри с развлекателна и научно-изследователска цел, както и симулатор за пътуване до Марс. Той търси отговори на популярни въпроси - как ни въздейства виртуалната реалност и какъв е нашият капацитет в тази различна и нова среда.